Punta Cana

Punta Cana je prímorské letovisko obce Higüey v provincii La Altagracia, najvýchodnejšie položenej provincii Dominikánskej republiky. Dňa 27. júna 2006 bolo politicky začlenené do „townshipu Verón-Punta Cana“. Ide o významnú turistickú destináciu, v oblasti sa nachádzajú pláže a plážové kúpeľné rekreačné centrá, ktoré sú otvorené tak ku Karibskému moru, ako aj k Atlantickému oceánu. Podnebie je horúce a vlhké, najmä koncom leta a na jeseň, keď sú severné tropické oblasti vystavené najsilnejšiemu priamemu slnku.

 Popis 
Oblasť Punta Cana má viac ako 100-tisíc obyvateľov, s ročným prírastkom okolo 11 % (údaj z roku 2011).Valdez Architects & Associates. 2008–2009 Zoning Plan assigned by the Hotel Association. Na severe susedí s dedinou a plážou Cabeza de Toro a plážami Bávaro a El Cortecito. Najbližším mestom je Higüey, historické mesto s 500-ročnou históriou, vzdialené 45 km, inak povedané asi hodinu jazdy autom. V oblasti sa nachádza viac ako 50 veľkých hotelových rezortov, až na výnimky vlastnených európskymi majiteľmi, najmä španielskymi hotelovými reťazcami.

Pobrežie provincie La Altagracia je dlhé cez 100 km a väčšinu času tu prevláda mierne veterné počasie. Pobrežné vody sú prevažne plytké, lákajúce na kúpanie bez nebezpečia. Hlavnými plážami sú Uvero Alto, Macao, Arena Gorda, Lavacama, Bávaro, El Cortecito, Las Corales, Cabeza de Toro, Cabo Engaño, Punta Cana a Juanillo.

Bávaro je oblasť od Cabeza de Toro po pláž Macao. Ako pokračovala výstavba hotelov pozdĺž východného pobrežia, Bávaro sa stalo strediskom služieb s obchodnými strediskami, reštauráciami rýchleho občerstvenia, lekárňami, luxusnými reštauráciami, bankami, klinikami, dielňami, supermarketmi a školami. Väčším mestom v oblasti je Verón, už rozľahlejšia ako Higüey, spontánne rastúca chudobnejšia mestská zástavba pozdĺž pôvodnej cesty od západu. Býva v ňom väčšina miestnych zamestnancov hotelov. Je v ňom, okrem benzínok v Bávare, jediná benzínová stanica v okolí, ďalšia je až 48 km západne v Higüey na križovatke Fruisa.

Výstavba v oblasti je plánovitá, luxusnejšia a prevažne určená pre turistov, zahŕňa oblasti Punta Cana Village a Cap Cana. Punta Cana Village začala vyrastať v roku 1969, kedy developerská organizácia zakúpila pozemky a má už vyše 15 000 obyvateľov.Our History and the PUNTACANA Brand Jej hlavná ulica, Boulevard Primero de Noviembre (), je lemovaná nízkymi kancelárskymi budovami. Z hlavnej ulice na obe strany odbočuje rad uličiek, ústiacich do uzavretých komunít (gated communities). Na východ stoja rodinné domčeky, na západ skôr nízke činžiaky. Blízko letiska sa nachádza obchodná oblasť, za činžiakmi je obchodné stredisko a niekoľko menších obchodov.Punta Cana Village Master Plan Na východ od dedinky sa nachádza Westin Resort s golfovým ihriskom na pobreží oceánu. Verejná pláž, Playa Blance, je z Village dostupná shuttle busom. Na juh od Punta Cana Village sa nachádza nová luxusnejšia plánovaná komunita Cap Cana.Cap Cana

 Galéria 

 Pozri aj 
 Medzinárodné letisko Punta Cana

 Referencie 

 Iné projekty 

 Zdroj 

Kategória:Sídla v Dominikánskej republike